સામગ્રી: છેલ્લા કેટલાક દાયકાઓમાં ઘણો બદલાવ આવ્યો છે. હવે આ સમુદાયની યુવતીઓ ખેલજગતમાં સફળતા માટે કોશિશ કરી રહી છે.

સીદી સમુદાય કર્ણાટક, મહારાષ્ટ્ર, ગુજરાતના છેવાડાના વિસ્તારોમાં રહે છે. તેઓ પૂર્વ આફ્રિકાના બંતૂ સમુદાયના વંશજ છે.

તેમને સાતમી સદીની આસપાસ અરબી લોકો પોતાની સાથે ભારત લાવ્યા હતા. 

બાદમાં તેઓ અંગ્રેજો અને પોર્ટુગીઝની સાથે પણ ભારત આવ્યા હતા.

તેઓ ભારતમાં જ રહી ગયા અને જંગલોમાં જતા રહ્યા. તેમણે ત્યાં જ તેમનાં ઠેકાણાં બનાવી લીધાં.

આજે પણ તેઓ સમાજથી અલગ-થલગ રહે છે. જોકે, છેલ્લા કેટલાક દાયકાઓમાં તેમનામાં કેટલોક બદલાવ આવ્યો છે.

ખેલજગતમાં પ્રવેશ

બિલ્કી ગામ કર્ણાટકના હુબલીથી ત્રણ કલાકના અંતરે આવેલું છે. 

બિલ્કીમાં રહેતી 18 વર્ષીય શ્વેતા સીદી ઍથ્લેટિક્સમાં રાજ્યસ્તરની સ્પર્ધામાં ભાગ લઈ ચૂકી છે. તેમનું સપનું નેશનલ ચૅમ્પિયન બનવાનું છે.

તેઓ કહે છે, "અમે વધુ પ્રૅક્ટિસ કરવાની તક મળે તો અમે પણ મેડલ જીતી શકીએ છીએ." 

"અમે મેડલ જીતીશું તો અન્ય લોકો પણ અમારા કામની પ્રશંસા કરશે અને અમને પ્રોત્સાહન મળશે."

જિલ્લા સ્તરે મેડલ જીતી ચૂકેલા શ્વેતાના સંબંધી 13 વર્ષનાં ફ્લોરિન પણ હવે તેમની જેમ આગળ વધી રહ્યા છે.

ફ્લોરિન પણ રાજ્ય સ્તરની સ્પર્ધામાં ભાગ લઈ રહી છે. 

ફ્લોરિન કહે છે, "હું રાષ્ટ્રીય સ્તરે પહોંચવા માંગુ છું અને ત્યાર બાદ ઑલિમ્પિક સુધી અને તેના માટે ખૂબ જ મહેનત કરું છું."

તમે આ વાંચ્યું કે નહીં?

'સીદી સમુદાય વિશે જાણતા નથી અને અમને ઘુરીને જુએ છે'

શ્વેતા અને ફ્લોરિન

આ લોકો કન્નડ અને કોંકણી ભાષા બોલે છે. તેમને પહેરવેશ પણ સામાન્ય લોકો જેવો હોય છે.

તેમનાં નામ ભારતીય, અરબી અને પોર્ટુગલ પરંપરાનું મિશ્ર સ્વરૂપ છે પરંતુ વધુ લોકો તેમના વિશે જાણતા નથી.

શ્વેતા જ્યારે સ્પર્ધામાં ભાગ લેવા બહાર જાય તો લોકો તેમને એક જિજ્ઞાસાથી જોતા હોય છે.

શ્વેતાએ કન્નડમાં કહ્યું, "કેટલાક લોકો સીદી સમુદાય વિશે જાણતા નથી અને તેઓ અમારા વાળને સ્પર્શે છે." 

"તેમને એટલી પણ ખબર નથી કે અમે લોકો ભારતમાં જ રહીએ છીએ."

"તેઓ અંગ્રેજીમાં વાત કરવાની કોશિશ કરે છે અને અમને ઘુરીને જુએ છે." 

"જો સ્પર્ધામાં અમારું પ્રદર્શન સારું  ન રહે તો કહે છે કે જુઓ આફ્રિકાના હોવા છતાં સારું પ્રદર્શન કરી શક્યા નહીં."

"અમને ખરાબ અનુભવ થાય છે પણ શું કરવું?"

તાલીમ આપવાની યોજના

સીદી સમુદાય ભારતમાં સમાજના મુખ્ય પ્રવાહથી અલગ હોવાથી રોજગાર અને વિકાસ મામલે તેમની પાસે વધુ સાધનો...\nઅગાઉની સામગ્રીનો સારાંશ નીચે મુજબ કરી શકાય છે:
ભારતમાં આફ્રિકી મૂળના સીદી સમુદાયના લોકો સદીઓથી રહી રહ્યા છે. આ સમુદાય વિશે ઘણા ઓછો લોકો જાણે છે.